Oos-Kaapse gesin met vuurwapen aangehou, beroofŉ Gesin van die Oos-Kaap is Dinsdagoggend in hul huis naby Oos-Londen met ŉ geweer aangehou en beroof. Kapt. Stephen Marais, ŉ polisiewoordvoerder, sê die gesin het in hul plakkershuis in Kayser’s Beach geslaap toe drie onbekende mans hul huis binnegestorm en hulle met ŉ vuurwapen en messe aangehou het. “Die verdagtes het met ŉ onbekende bedrag geld en juwele van die toneel gevlug,” het Marais gesê. Niemand is tydens die voorval beseer nie. Niemand is nog in verband met die voorval in hegtenis geneem nie.